Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 240/08)

Tämä tiedonanto julkaistaan komission delegoidun asetuksen (EU) 2019/33 17 (1) artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Etna”

PDO-IT-A0780-AM02

Tiedonannon päivämäärä: 25.3.2022

HYVÄKSYTYN MUUTOKSEN KUVAUS JA PERUSTELUT

1. Kuohuviinien tyyppejä ja niiden luokitusta koskevat tiedot

Kuvaus: erotetaan olemassa olevissa kuohuviinituotteissa toisistaan valkoinen kuohuviini ja roseekuohuviini, joista kumpikin jaotellaan luokkiin ”kuohuviini” ja ”laatukuohuviini”.

Peruste: Etna-kuohuviini (valkoinen ja rosee) valmistetaan punaisista Nerello Mascalese -rypäleistä ainoastaan perinteisellä valmistusmenetelmällä. Koska tuotteet ovat korkealaatuisia ja niiden kysyntä on kasvanut, saatavilla olevien kahden Etna (SAN) -kuohuviinituotteen kuvausta ja niitä koskevia tietoja on päätetty tarkentaa.

Muutos koskee tuote-eritelmän 1 artiklaa ja yhtenäisen asiakirjan 4 kohtaa ”Viini(e)n kuvaus”.

2. Lisärypälelajikkeiden yhdistelmät

Kuvaus: Etna Bianco- ja Etna Bianco Superiore -tyyppien lisärypälelajikkeiden luettelosta on poistettu Minnella bianca- ja Trebbiano-lajikkeet, mutta niissä on säilytetty viittaus Sisilian alueelle soveltuvien lajikkeiden käyttöön.

Peruste: näiden kahden lajikkeen nimet poistettiin selkeyssyistä, koska ne sisältyvät jo kansalliseen rekisteriin ja ne on luokiteltu yhdessä muiden lajikkeiden kanssa Sisilian alueella viljeltäviksi soveltuviin lajikkeisiin.

Tämä muutos koskee tuote-eritelmän 2 artiklaa. Yhtenäistä asiakirjaa ei muuteta.

3. Muutos rypälelajikkeiden yhdistelmiin – Etna-kuohuviini

Kuvaus: Etna-kuohuviinissä (rosee tai valkoiseksi viiniytetty) Nerello Mascalese -rypäleiden vähimmäismäärä on nostettu 60 prosentista 80 prosenttiin.

Peruste: muutoksen tarkoituksena on, että tuote yhdistetään Nerello Mascalese -rypälelajikkeen omaperäisyyteen.

Tämä muutos koskee tuote-eritelmän 2 artiklaa. Yhtenäistä asiakirjaa ei muuteta.

4. Hallinnolliset muutokset rypäleen tuotantoalueella

Kuvaus: Paternòn kunta on korvattu Ragalnan kunnalla.

Peruste: hallinnossa tapahtuneiden muutosten vuoksi perustettiin autonominen Ragalnan kunta, joka korvaa Paternòn kunnan. Tarkistettua alkuperänimitystä ”Etna” vastaava alue oli ennen osa Paternòn kuntaa, mutta nykyään se kuuluu uuteen Ragalnan kuntaan.

Tässä hallinnollisiin tietoihin tehtävässä toimituksellisessa muutoksessa ei muuteta tarkistetun alkuperänimityksen ”Etna” saaneissa viineissä käytettävien rypäleiden tuotantoalueen rajoja.

Kyseessä on toimituksellinen muutos, jolla päivitetään tuote-eritelmän 3 artikla ja yhtenäisen asiakirjan 6 kohta (Rajattu maantieteellinen alue).

5. Kasvien hehtaarikohtaisen vähimmäismäärän lisääminen

Kuvaus: istutuksen ja uudelleenistutuksen yhteydessä hehtaarille on voitava istuttaa vähintään 4 600 viiniköynnöstä.

Peruste: uusien istutusten tuottavuuden numeerinen tarkastaminen on olennaista, jotta paikallinen viininviljelyperinne ja viinitarhojen laatu voidaan yhdistää toisiinsa.

Tämä muutos koskee tuote-eritelmän 4 artiklaa. Yhtenäistä asiakirjaa ei muuteta.

6. Roseeviinit sekä roseekuohuviinit ja valkoiset kuohuviinit – rypäleiden luonnollinen vähimmäisalkoholipitoisuus

Kuvaus: roseeviineihin ja kuohuviineihin käytettävien rypäleiden sadonkorjuun aikaista vähimmäisalkoholipitoisuutta on laskettu puolella prosenttiyksiköllä: roseeviineissä 12 tilavuusprosentista 11,5 tilavuusprosenttiin ja kuohuviineissä 10 tilavuusprosentista 9,5 tilavuusprosenttiin.

Peruste: kummankin viinityypin on kestettävä suuria happopitoisuuksia, ja siksi ensimmäiset rypäleet olisi korjattava, kun ne ovat teknisesti täydellisen kypsiä. Näin viineistä tulee hienostuneita ja herkkiä.

Tämä muutos koskee tuote-eritelmän 4 artiklaa. Yhtenäistä asiakirjaa ei muuteta.

7. Pullotus rajatulla maantieteellisellä alueella – säädösviitteiden päivitys

Kuvaus: Tekstissä viitataan lain N:o 238/2016 35 pykälän 3 momenttiin, joka koskee tapauskohtaista lupaa pullottaa tarkistetun alkuperänimityksen ”Etna” saaneita viinejä rajatun tuotantoalueen ulkopuolella.

Peruste: kyseessä on toimituksellinen muutos, jossa viittaus päivitetään koskemaan voimassa olevaa lainsäädäntöä.

Muutos koskee tuote-eritelmän 5 artiklaa ja yhtenäisen asiakirjan 9 kohtaa (Lisäedellytykset – Pullotus rajatulla maantieteellisellä alueella).

8. Etna Rosato, muutokset väriä, kokonaisalkoholipitoisuutta ja sokerittoman uutoksen vähimmäismäärää koskeviin tietoihin

Kuvaus: vaaleanpunaisen sävyyn on lisätty häivähdys oranssia, ja viittaus rubiininpunaiseen on poistettu; kokonaisalkoholipitoisuuden alarajaa on laskettu 12,50 tilavuusprosentista 12 tilavuusprosenttiin; kuiva-ainearvo on laskettu 20 grammasta litrassa 18 grammaan litrassa.

Peruste: värisävyn voidaan havaita muuttuvan ikääntymisen myötä, eikä rubiininpunaisen säilyttämiselle ole enää syytä, koska uusien viinintuotantotekniikoiden ansiosta roseeviineistä voidaan tehdä vaaleampia. Rypäleiden jo määritetty korjaushetken alkoholipitoisuus huomioon ottaen ja kulutusvaiheen teknis-kaupallisista syistä johtuen luonnollinen vähimmäisalkoholipitoisuus on alennettu 12 tilavuusprosenttiin ja kuiva-ainearvo 18 grammaan litrassa.

Muutos koskee tuote-eritelmän 6 artiklaa ja yhtenäisen asiakirjan 4 kohtaa ”Viini(e)n kuvaus”.

9. Etna Bianco Superiore – vähimmäishappopitoisuutta koskevat tiedot

Kuvaus: Etna Bianco Superiore -viineissä fysikaalis-kemiallisista tiedoista on mainittu ainoastaan kokonaishappopitoisuuden vähimmäisarvo 5,5 grammaa litrassa.

Peruste: tiedoista on poistettu vaihteluväli 5,5–7 grammaa litrassa, joka johtui aiempien versioiden painovirheestä. Toimituksellisen muutoksen myötä ainoa viitearvo on vähimmäisarvo 5,5 grammaa litrassa.

Kyseessä on toimituksellinen muutos, joka koskee tuote-eritelmän 6 artiklaa ja yhtenäisen asiakirjan 4 kohtaa ”Viini(e)n kuvaus”.

10. Valkoisten kuohuviinien ja roseekuohuviinien kulutushetken ominaisuuksien lisääminen

Kuvaus: valkoisten kuohuviinien ja roseekuohuviinien kulutushetken ominaisuudet on määritetty toisistaan erillään. Aiemmin nämä tuotteet kuuluivat samaan kuohuviinien luokkaan.

Peruste: Kuohuviinit ovat tärkeä osa suojatun alkuperänimityksen ”Etna” identiteettiä, ja niitä on kahta eri tyyppiä: valkoinen ja rosee. Näiden kahden kuohuviinituotteen (valkoinen ja rosee) fysikaalis-kemialliset ja aistinvaraiset ominaisuudet on siksi määritetty tarkemmin.

Muutos koskee tuote-eritelmän 6 artiklaa ja yhtenäisen asiakirjan 4 kohtaa ”Viini(e)n kuvaus”.

11. Merkinnät ja esillepano – laajemman maantieteellisen yksikön ”Sisilia” käyttö

Kuvaus: viittaus laajempaan maantieteelliseen yksikköön ”Sisilia” voidaan sisällyttää Etna (SAN) -viinien merkintöihin ja esillepanoon.

Peruste: laajemman maantieteellisen nimen ”Sisilia” käytön ansiosta kuluttajat saavat enemmän tietoa suojatun alkuperänimityksen ”Etna” maantieteellisestä sijainnista alueellisessa viininviljelyjärjestelmässä voimassa olevan EU:n ja kansallisen lainsäädännön mukaisesti.

Muutos koskee tuote-eritelmän 7 artiklaa ja yhtenäisen asiakirjan 9 kohtaa (Lisäedellytykset – Merkintöihin liittyvät täydentävät säännökset).

12. Pakkaus- ja suljinjärjestelmät – sanamuodon muuttaminen ja selkeytys

Kuvaus: lasipakkausten suurin sallittu nimellisvetoisuus on pienennetty viidestä kolmeen litraan lukuun ottamatta bordeaux-, burgundilais- ja valkoviinipulloja, joiden vetoisuus saa olla enintään 18 litraa.

Peruste: viiden litran rajan poistamisella suljetaan pois mahdollisuus käyttää koripulloja, ja 18 litran rajan soveltaminen kannustaa suurten pakkausten käyttöön.

Kuvaus: kuohuviineissä voidaan käyttää kaikkia voimassa olevassa lainsäädännössä määritettyjä sulkimia, kunhan niiden materiaali ei ole muovia.

Peruste: tässä muutoksessa nimenomaisesti vahvistetaan tuottajien päämäärä muovisten materiaalien kieltämisestä kuohuviinien sulkimina.

Kuvaus: vaatimus luonnonkorkin käytöstä on poistettu kaikista viinityypeistä lukuun ottamatta Etna Rosso Riserva- ja Etna Bianco Superiore -viinejä.

Peruste: tässä muutoksessa selvennetään, että tarkistetun alkuperänimityksen ”Etna” saaneissa viineissä voidaan Etna Rosso Riserva- ja Etna Bianco Superiore -viinejä lukuun ottamatta käyttää kaikkia lainsäädännössä sallittuja sulkimia. Näin on mahdollista käyttää nykyaikaisia sulkimia, joita tämän alkuperänimityksen suojaamissa viineissä käytetään usein muissa maissa.

Tämä muutos koskee tuote-eritelmän 8 artiklaa ja yhtenäisen asiakirjan 9 kohtaa (Lisäedellytykset).

YHTENÄINEN ASIAKIRJA

1. Tuotteen nimi

Etna

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Kuohuviini

5. Laatukuohuviini

4. Viini(e)n kuvaus

1. Etna bianco

LYHYT KIRJALLINEN KUVAUS

Väri: oljenkeltainen, toisinaan hentoja kullan vivahteita;

Tuoksu: herkkä, omaleimainen;

Maku: kuiva, raikas ja tasapainoinen;

Kokonaisalkoholipitoisuus tilavuusprosentteina vähintään: 11,50 prosenttia;

Sokeriton uutos vähintään: 18,0 grammaa litrassa.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 5,5 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

2. Etna bianco superiore

LYHYT KIRJALLINEN KUVAUS

Väri: erittäin vaalea oljenkeltainen, vaaleanvihreään vivahtava;

Tuoksu: herkkä, omaleimainen;

Maku: kuiva, raikas, tasapainoinen ja pehmeä;

Kokonaisalkoholipitoisuus tilavuusprosentteina vähintään: 12,00 prosenttia;

Sokeriton uutos vähintään: 18,0 grammaa litrassa.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 5,5 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

3. Etna rosso

LYHYT KIRJALLINEN KUVAUS

Väri: rubiininpunainen, viinin ikääntyessä granaatinpunaisia vivahteita;

Tuoksu: voimakas, omaleimainen;

Maku: kuiva, lämmin, harteikas, täyteläinen, tasapainoinen;

Kokonaisalkoholipitoisuus tilavuusprosentteina vähintään: 12,50 prosenttia;

Sokeriton uutos vähintään: 20,0 grammaa litrassa.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 5,0 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

4. Etna rosso riserva

LYHYT KIRJALLINEN KUVAUS

Väri: rubiininpunainen, viinin ikääntyessä granaatinpunaisia vivahteita;

Tuoksu: voimakas, omaleimainen;

Maku: kuiva, lämmin, harteikas, täyteläinen, tasapainoinen;

Kokonaisalkoholipitoisuus tilavuusprosentteina vähintään: 13,00 prosenttia;

Sokeriton uutos vähintään: 20,0 grammaa litrassa.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 4,5 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. Etna rosato

LYHYT KIRJALLINEN KUVAUS

Väri: voimakkuudeltaan vaihteleva vaaleanpunainen, jossa on häivähdys oranssia;

Tuoksu: voimakas, omaleimainen;

Maku: kuiva ja tasapainoinen;

Kokonaisalkoholipitoisuus tilavuusprosentteina vähintään: 12,00 prosenttia;

Sokeriton uutos vähintään: 18,0 grammaa litrassa.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 5,0 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

6. Etna spumante bianco

LYHYT KIRJALLINEN KUVAUS

Vaahto: hienojakoinen ja pysyvä;

Väri: oljenkeltaisen eri sävyt;

Tuoksu: voimakas ja omaleimainen, toisinaan sitrushedelmän vivahteita ja häivähdys hiivaa;

Maku: täyteläinen, tasapainoinen ja pitkäkestoinen; vaihtelee kuivasta erittäin kuivaan;

Kokonaisalkoholipitoisuus tilavuusprosentteina vähintään: 11,00 prosenttia;

Sokeriton uutos vähintään: 15,0 grammaa litrassa.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 5,0 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

7. Etna spumante rosato tai rosee

LYHYT KIRJALLINEN KUVAUS

Vaahto: hienojakoinen ja pysyvä;

Väri: voimakkuudeltaan vaihteleva vaaleanpunainen, jossa on häivähdys oranssia;

Tuoksu: voimakas ja omaleimainen, toisinaan kukkaisia ja mausteisia vivahteita ja häivähdys hiivaa;

Maku: täyteläinen, tasapainoinen ja pitkäkestoinen; vaihtelee kuivasta erittäin kuivaan;

Kokonaisalkoholipitoisuus tilavuusprosentteina vähintään: 11,00 prosenttia;

Sokeriton uutos vähintään: 15,0 grammaa litrassa.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 5,0 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. Viininvalmistusmenetelmät

5.1. Erityiset viininvalmistusmenetelmät

1. Kuohuviinit – jälkikäyminen pullossa

Erityinen viininvalmistusmenetelmä

Kuohuviinit on valmistettava ainoastaan antamalla niiden jälkikäydä luonnollisesti pullossa ja levätä sakan päällä vähintään 18 kuukautta.

2. Kuohuviinit – viininvalmistus

Erityinen viininvalmistusmenetelmä

Kuohuviinit on valmistettava seuraavasti:

— roseekuohuviinit valmistetaan joko tekemällä roseeviiniä punaisista rypäleistä tai tekemällä viiniä toisistaan erillään puristetuista punaisista ja valkoisista rypäleistä;

— valkoiset kuohuviinit valmistetaan punaisista rypäleistä valmistetusta valkoviinistä.

3. Rosso Riserva -viini

Erityinen viininvalmistusmenetelmä

Punaviineistä voidaan käyttää nimitystä ”Riserva” vain, jos niitä on kypsytetty tuotantoalueella vähintään neljä vuotta, mistä vähintään 12 kuukautta puuastioissa. Kypsytysajan laskeminen alkaa 1. marraskuuta sinä vuonna, jona rypäleet korjataan.

5.2. Enimmäistuotokset

1. Etna bianco, bianco superiore, bianco spumante, rosso, rosato, rosato spumante

9 000 kilogrammaa rypäleitä hehtaaria kohden

2. Etna rosso riserva

8 000 kilogrammaa rypäleitä hehtaaria kohden

6. Rajattu maantieteellinen alue

Tarkistetun alkuperänimityksen ”Etna” saaneiden viinien valmistukseen soveltuvien rypäleiden tuotantoalue sijaitsee Catanian maakunnassa, ja siihen kuuluu osia seuraavista kunnista: Biancavilla, S. Maria di Licodia, Ragalna, Belpasso, Nicolosi, Pedara, Trecastagni, Viagrande, Aci S. Antonio, Acireale, S. Venerina, Giarre, Mascali, Zafferana, Milo, S. Alfio, Piedimonte, Linguaglossa, Castiglione ja Randazzo.

7. Viininvalmistuksessa käytettävät rypälelajikkeet

Carricante B.

Catarratto bianco comune B. – Catarratto

Catarratto bianco lucido B. – Catarratto

Nerello cappuccio N.

Nerello cappuccio N. – Nerello mantellato

Nerello mascalese N.

8. Yhteyden/yhteyksien kuvaus

Etna

Tarkistetun alkuperänimityksen ”Etna” tuotantoalue sijaitsee Catanian maakunnassa: se käsittää 20 kuntaa Etnan alarinteillä, jossa vaihteleva ilmasto ja maaperä takaavat korkealaatuisen tuotannon. ”Etna” oli ensimmäinen Sisiliassa hyväksytty tarkistettu alkuperänimitys. Maaperä on tuliperäistä ja ilmasto lauhkea. Nerello Mascalese- ja Carricante-rypälelajikkeet kasvavat korkealla tarkistetun alkuperänimityksen ”Etna” kattamalla alueella. Jyrkillä rinteillä viiniköynnöksiä kasvatetaan penkereillä, joita reunustavat kivimuurit. Viinien aromi on miellyttävä, tasapainoinen ja elegantti. Tuliperäisen maaperän ja mineraalipitoisuuden ansiosta viinit säilyvät pitkään. Tällä Sisilian alueella rypäleet kypsyvät viimeisenä, ja ne korjataan syyskuun ja lokakuun lopun välisenä aikana.

9. Olennaiset lisäedellytykset (pakkaaminen, merkinnät, muut vaatimukset)

Viininvalmistus rajatulla maantieteellisellä alueella

Oikeudellinen kehys:

EU:n lainsäädäntö

Lisäedellytyksen tyyppi:

Rajatulla maantieteellisellä alueella tapahtuvaa tuotantoa koskeva poikkeus

Edellytyksen kuvaus:

Viininvalmistus, kuohuviinin valmistuksen edellyttämä jälkikäyminen, pakollinen vanhentaminen ja kypsytys pullossa voivat tapahtua rajatun tuotantoalueen lisäksi myös kyseisten kuntien sellaisissa osissa, jotka sijaitsevat rajatun tuotantoalueen ulkorajan toisella puolella.

Pakkaaminen rajatulla maantieteellisellä alueella

Oikeudellinen kehys:

EU:n lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Komission delegoidun asetuksen (EU) 2019/33 4 artiklan mukaan tarkistetun alkuperänimityksen ”Etna” saaneiden viinien pullotuksen on tapahduttava viininvalmistusalueella, jotta viinien laatu ja maine voidaan säilyttää ja niiden alkuperä ja tehokas valvonta on mahdollista varmistaa. Jotta kuitenkin voitaisiin turvata niiden toimijoiden oikeudet, jotka ovat jo pitkään harjoittaneet pullottamista rajatun tuotantoalueen ulkopuolella, yksittäisiä toimilupia voidaan myöntää lain N:o 238/2016 35 artiklan 3 kohdassa säädetyin edellytyksin.

Merkinnät ja esillepano

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Tarkistetun alkuperänimityksen ”Etna” kattamiin viineihin voidaan merkitä lisäksi muita maantieteellisiä nimiä, jotka viittaavat tuote-eritelmän liitteessä 1 olevassa luettelossa mainittuihin hallinnollisiin yksiköihin tai seutuihin, joilla rypäleet on kasvatettu.

Tiedot vuosikerrasta

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Kaikissa tarkistetun alkuperänimityksen ”Etna” kattamissa viineissä on mainittava vuosikerta, lukuun ottamatta sellaisia kuohuviinejä, jotka eivät ole yhden vuosikerran viinejä.

Merkinnät ja esillepano

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Laajempaa maantieteellistä yksikköä ”Sisilia” voidaan käyttää Etna-viinien merkinnöissä ja esillepanossa lain N:o 238/2016 30 artiklan ja tarkistetun alkuperänimityksen ”Sisilia” tuote-eritelmän 7 artiklan 4 alakohdan mukaisesti.

Pakkaukset ja sulkimet

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Suojatun alkuperänimityksen ”Etna” kattamat viinit saa luovuttaa kulutukseen ainoastaan lasipakkauksissa, joiden nimellisvetoisuus on enintään kolme litraa. Tämä rajoitus ei koske perinteisiä lasisia bordeaux-, burgundilais- ja valkoviinipulloja, joiden vetoisuus saa olla enimmillään 18 litraa.

Kuohuviineissä voidaan käyttää kaikkia voimassa olevassa lainsäädännössä määritettyjä sulkimia, kunhan niiden materiaali ei ole muovia.

Viineissä saa käyttää kaikkia sovellettavassa lainsäädännössä sallittuja sulkimia, lukuun ottamatta Rosso Riserva- ja Bianco Superiore -viinejä, joissa on käytettävä luonnonkorkkia.

Linkki tuote-eritelmään

https://www.politicheagricole.it/flex/cm/pages/ServeBLOB.php/L/IT/IDPagina/17936

(1) EUVL L 9, 11.1.2019, s. 2.